[pic] | EUROPOS KOMISIJA | Briuselis, 2011.2.2 KOM(2011) 34 galutinis 2011/0014 (COD) Pasiūlymas EUROPOS PARLAMENTO IR TARYBOS SPRENDIMAS dėl Europos Sąjungos papildomų Europos rekonstrukcijos ir plėtros banko (ERPB) kapitalo akcijų pasirašymo dėl sprendimo didinti šį kapitalą AIŠKINAMASIS MEMORANDUMAS 1. PASIŪLYMO APLINKYBĖS Europos rekonstrukcijos ir plėtros bankas (ERPB) įsteigtas 1990 m. rinkos ekonomikos vystymuisi paremti Vidurio Europos ir Vidurio Azijos šalyse po plataus masto komunistinių režimų žlugimo. Europos Sąjunga kartu su Europos investicijų banku (EIB) ir 40 šalių (įskaitant visas tuometines ES valstybes nares) buvo nariai steigėjai. Šiuo metu Europos rekonstrukcijos ir plėtros banką valdo 61 šalis, ES ir EIB. ERPB remia 29 šalyse, visų pirma privačiajame sektoriuje, vykdomus projektus, kurių visiško finansavimo rinka negali užtikrinti. Bankas propaguoja verslumą ir skatina perėjimą prie atviros ir demokratiškos rinkos ekonomikos. Siūlomu sprendimu siekiama leisti Europos Sąjungai pasirašyti papildomų pirmalaikio išpirkimo akcijų ERPB didinant kapitalą; kapitalo didinimo sprendimą ERPB valdytojų taryba priėmė 2010 m. gegužės 14–15 d. Sprendimu Europos Sąjungos ERPB valdytojas taip pat bus įgaliotas deponuoti reikiamą pasirašymo dokumentą. Europos Sąjunga[1] tapo ERPB nare 1990 m. lapkričio 19 d. Tarybos sprendimu dėl Europos rekonstrukcijos ir plėtros banko steigimo sutarties sudarymo (90/674/EEB). Buvo nustatytas 10 mlrd. ekiu ERPB pradinis kapitalas; iš jo ES pasirašė 3 %. 1996 m. ERPB valdytojai nusprendė padvigubinti ERPB įstatinį kapitalą; ES pasirašė papildomų 30 000 akcijų (vienos akcijos vertė – 10 000 EUR), tad bendra ES pasirašyto kapitalo suma siekė 600 mln. EUR[2]. Viso ERPB įstatinio kapitalo ES tenkanti dalis liko nepakitusi. ES papildomos akcijos pasirašytos Tarybai 1997 m. vasario 17 d. priėmus Sprendimą 97/135/EB, kuriuo nustatyta, kad „Europos bendrija turėtų pasirašyti papildomų akcijų atsižvelgiant į sprendimą padvigubinti ERPB kapitalą“. 2010 m. gegužės 14–15 d. vykusiame ERPB metiniame valdytojų susitikime buvo priimti du nutarimai, kuriais numatoma banko įstatinį akcinį kapitalą didinti 50 % – nuo 20 iki 30 mlrd. EUR. Dėl banko kapitalo didinimo buvo sutarta reaguojant į finansų krizę ir atsižvelgiant į banko akcininkų pripažintą poreikį aktyvinti banko veiklą siekiant padėti skatinti ir remti ekonomikos gaivinimą jo veiklos regione. Kapitalas didinamas 1 mlrd. EUR įmokėtu kapitalu ir 9 mlrd. EUR nauju pirmalaikio išpirkimo kapitalu. Pagal valdytojų tarybos priimtą 126 nutarimą apmokėtų akcijų dalis finansuota prijungus neapribotus rezervus proporcingai akcininkų banko pasirašytame kapitale turimam faktiniam akcijų skaičiui. Po pirmojo ERPB kapitalo didinimo iš 20 000 mln. EUR pasirašyta 19 794 mln. EUR. Todėl ES tenkanti ERBP pasirašyto kapitalo dalis – 3,031 %. Taigi ES įmokėtas kapitalas padidėjo 30,31 mln. EUR. Apmokėtų akcijų padidinimas įsigaliojo 2010 m. gegužės 14 d.– 126 nutarimo priėmimo dieną. Todėl akcininkams nereikia imtis jokių tolesnių veiksmų dėl papildomų apmokėtų akcijų emisijos. Pirmalaikio išpirkimo akcijų, kurių bendra vertė – 9 mlrd. EUR, pasirašymas įsigalios kai tik atskiri akcininkai bus užbaigę savo vidaus procedūras ir deponavę pasirašymo dokumentus, kaip buvo padaryta 1996 m. didinant kapitalą. Bankas tikisi, kad pirmalaikio išpirkimo kapitalo didinimas įsigalios 2011 m. balandžio pabaigoje, tačiau bet kuriuo atveju ne vėliau kaip 2011 m. gruodžio 31 d. 128 nutarime (pridedamame prie sprendimo) numatoma, kad kiekvienas banko narys turi teisę pasirašyti papildomų akcijų (jų skaičius apvalinamas iki mažesnio sveiko skaičiaus); šių papildomų akcijų skaičius negali viršyti 42,857 % akcijų, kurias narys turėjo iki kapitalo padidinimo įsigaliojimo datos. Tai reiškia, kad ES pasirašo iki 27,013 papildomų pirmalaikio išpirkimo akcijų, kurių vertė siekia 270,13 mln. EUR, atsižvelgiant į ES tenkančią 3,031 % pasirašyto kapitalo dalį. Tolesnėje lentelėje apibendrinta ES akcijų struktūra po naujo kapitalo padidinimo. Joje visų pirma pateiktos esamos apmokėtos akcijos prieš 2010 m. kapitalo didinimą, rezervų kapitalizacija, esamas pirmalaikio išpirkimo kapitalas, siūlomas pirmalaikio išpirkimo kapitalo padidėjimas ir bendra pasirašyto kapitalo suma po padidinimo. Esamas ir siūlomas ES pasirašytas kapitalas (mln. EUR) Apmokėtos akcijos | Pirmalaikio išpirkimo kapitalas | Bendra pasirašyto kapitalo suma po padidinimo | Esamos Iki 2010 m. gegužės mėn. | Rezervų kapitalizacija 2010 m. | Iš viso | Esamas Iki 2010 m. gegužės mėn. | Siūlomas padidinimas | Iš viso | 157,50 | 30,31 | 187,81 | 442,50 | 270,13 | 712,63 | 900,44 | 128 nutarime taip pat numatytas persvarstymo mechanizmas, kuriuo naudojantis gali būti leista išpirkti visą didinimui skirtą nepanaudotą pirmalaikio išpirkimo kapitalą ar jo dalį; toks kapitalas galėtų būti grąžintas akcininkams pasibaigus 2010–2015 m. laikotarpiui laikantis specialių sąlygų, dėl kurių turi būti susitarta 2015 m. Jei taip atsitiktų, šis nepanaudotas pirmalaikio išpirkimo kapitalas 2016 m. nebebūtų priskiriamas akcininkų neapibrėžtiesiems įsipareigojimams. 2. KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI ERPB ketvirtoje 2011–2015 m. laikotarpio kapitalo išteklių apžvalgoje (CRR4), kuri buvo vykdoma praėjusiais metais, nustatyta, kad bankui reikia veiksmingai reaguoti į krizę ir perorientuoti savo vidutinės trukmės strategiją atsižvelgiant į reikšmingą krizės poveikį jo veiklos regione. Šiame procese aktyviai dalyvavo ERPB akcininkai (įskaitant visas ES valstybes nares, EIB ir Komisiją, kuri atstovauja ES). Šiomis aplinkybėmis ERPB atliko kapitalo didinimo galimybių analizę, grindžiamą poreikiu laikytis banko įstatuose nustatyto skolos koeficiento ir ekonominių kapitalo reikalavimų, išlaikyti banko AAA reitingą, taip pat veiksmingai ir efektyviai naudoti akcininkų kapitalą. Dabartinis ERPB sprendimas didinti kapitalą atitinka banko akcininkų pasiektą kompromisą. ERPB pastangos švelninti krizės poveikį visose šalyse, kuriose vykdomos banko operacijos, remiantis siūlomu kapitalo didinimu suteiks galimybę bankui išlaikyti aukštą veiklos lygį ir prisidėti prie jo veiklos regiono ekonomikos gaivinimo, bendradarbiaujant su EIB ir kitomis tarptautinėmis finansų įstaigomis. Numatoma, kad padidinus kapitalą 2011 ir 2012 m ERPB metinis veiklos mastas galėtų siekti apie 9 mlrd. EUR, o iki 2015 m. – apie 8,5 mlrd. EUR. Todėl ES reikėtų pasirašyti papildomų akcijų, siekiant remti ES išorės ekonominių santykių tikslus ir išlaikyti jos šiuo metu turimas balsavimo teises ERPB. Iš esmės dėl šio kapitalo pasirašymo nereikėtų atlikti jokių faktinių piniginių mokėjimų iš ES biudžeto, nebent būtų patirta labai didelių ir nenumatytų nuostolių ir tuomet būtų faktiškai pareikalauta banko kapitalo be jau įmokėtos dalies. Remdamasi pirmiau išdėstytomis aplinkybėmis, laikydamasi proporcingumo principo bei ankstesnės praktikos Komisija siūlo nerengti oficialaus poveikio vertinimo. 3. TEISINIAI PASIŪLYMO ASPEKTAI 1996 m. kapitalo didinimo atveju dėl ES dalyvavimo buvo nuspręsta Tarybos sprendimu 97/135/EB[3], numatančiu, kad Europos bendrija turi įsigyti papildomų akcijų, nusprendus padvigubinti Europos rekonstrukcijos ir plėtros banko kapitalą. Tarybos sprendimas 97/135/EB buvo priimtas pagal Sutarties 235 straipsnį. ERBP veiklos šalys yra Vidurio ir Rytų Europos šalys[4], taip pat Centrinės Azijos šalys, o didžiausia veiklos dalis vykdoma ES nepriklausančiose šalyse. Ketvirtoje kapitalo išteklių apžvalgoje aptariamu laikotarpiu ERPB veikla daugiausia bus vykdoma ES šalyse kandidatėse ir potencialiose kandidatėse bei kitose vidutines pajamas gaunančiose šalyse, įskaitant Rusiją. Įsigaliojus Sutarčiai dėl Europos Sąjungos veikimo, jos 212 straipsnyje nustatytas teisinis pagrindas ES įgyvendinti ekonominio, finansinio ir techninio bendradarbiavimo priemones, ypač pagalbos trečiosioms šalims veiksmus; jis siūlomas kaip teisinis dabartinio teisės akto pasiūlymo pagrindas. Pasiūlymas atitinka proporcingumo principą, nes ES dalyvavimas ERPB kapitale yra veiksmingas būdas deramai prisidėti prie ES tikslų įgyvendinimo ir padės sušvelninti krizės poveikį ERPB veiklos šalyse bei išlaikyti aukštą ERPB veiklos lygį. 4. POVEIKIS BIUDŽETUI Dalyvavimo sąlygos nenumato jokių akcininkų piniginių mokėjimų. Atsižvelgiant į tai, kad ES tenkanti ERPB pasirašyto kapitalo dalis lygi 3,031 %, ES turėtų padidinti savo pasirašytą kapitalą 300,44 mln. EUR: iš jų 270,13 mln. EUR sudarytų pasirašytos pirmalaikio išpirkimo akcijos, 30,31 mln. EUR – apmokėtos akcijos prijungus ERBP neapribotus rezervus. Priklausomai nuo to, koks 2015 m. bus priimtas ERPB valdytojų sprendimas, dalis pirmalaikio išpirkimo kapitalo galėtų būti grąžinta akcininkams. Kalbant apie kapitalo didinimui skirtą pirmalaikio išpirkimo kapitalo dalį, poveikis biudžetui bus finansuojamas naudojant biudžeto eilutę 01 03 01 02 „Europos rekonstrukcijos ir plėtros bankas – išperkama pasirašyto kapitalo akcijų dalis“; ši eilutė įtraukta į 2011 m. biudžetą, siekiant atspindėti ES biudžete numatytą įsipareigojimą, atsirandantį dėl ES dalyvavimo ERPB kapitale pirmalaikio išpirkimo dalies. Biudžeto eilutė turėtų būti pažymėta „p.m.“, nurodant neapibrėžtą pareikalavimo pobūdį, ir pateikta pastaba, nustatanti neapibrėžtojo įsipareigojimo dydį. Nors manoma, kad pareikalavimo tikimybė yra labai nedidelė, biudžeto eilutėje ir susijusioje pastaboje bus nurodyti finansavimo poreikiai, kurie gali atsirasti ERPB pateikus mokėjimo prašymą dėl ES pasirašyto kapitalo pirmalaikio išpirkimo dalies. 5. NEPRIVALOMI DUOMENYS Išsamus pasiūlymo paaiškinimas 1 straipsnis Vadovaujantis 128 nutarimo dėl kapitalo didinimo papildomai pasirašant pirmalaikio išpirkimo kapitalą sąlygomis, banko įstatinis akcinis kapitalas didinamas 900 000 pirmalaikio išpirkimo akcijų; vienos akcijos nominalioji vertė – 10 000 EUR, akcijos išperkamos pagal pirmiau nurodyto nutarimo sąlygas. ES turi teisę pasirašyti iki 27 013 pirmalaikio išpirkimo akcijų. 1 straipsnio tikslas – leisti ES, pasirašant jai leidžiamas pasirašyti akcijas, dalyvauti ERPB kapitalui didinti skirtame pirmalaikio išpirkimo kapitale. 2 straipsnis Pagal 128 nutarimo sąlygas kiekvienas ERPB narys deponuoja banke pasirašymo dokumentą, kuriuo narys pasirašo šiame dokumente nurodytą pirmalaikio išpirkimo akcijų skaičių. Be to, narys deponuoja patvirtinimą, kad buvo imtasi visų reikalingų teisinių ir kitų vidinių veiksmų, leidžiančių jam atlikti tokį pasirašymą. 2011/0014 (COD) Pasiūlymas EUROPOS PARLAMENTO IR TARYBOS SPRENDIMAS dėl Europos Sąjungos papildomų Europos rekonstrukcijos ir plėtros banko (ERPB) kapitalo akcijų pasirašymo dėl sprendimo didinti šį kapitalą EUROPOS PARLAMENTAS IR EUROPOS SĄJUNGOS TARYBA, atsižvelgdami į Sutartį dėl Europos Sąjungos veikimo, ypač į jos 212 straipsnį, atsižvelgdami į Europos Komisijos pasiūlymą, perdavus įstatymo galią turinčio teisės akto projektą nacionaliniams parlamentams, laikydamiesi įprastos teisėkūros procedūros, kadangi: 1. Pagal Susitarimo dėl ERPB įsteigimo 4 straipsnio 3 dalį 2010 m. gegužės 14–15 d. Zagrebe vykusiame metiniame susitikime ERBP valdytojai 126 ir 128 nutarimuose nusprendė ERPB įstatinį akcinį kapitalą padidinti 10 mlrd. EUR, kad ir toliau būtų užtikrinta pakankamai kapitalo vidutinės trukmės laikotarpiu išlaikyti tinkamą veiklos lygį šalyse, kuriose bankas vykdo veiklą, laikantis įstatuose nustatytų ribų. 2. Prieš priimant šiuos nutarimus, ERPB kapitalas siekė 20 mlrd. EUR, o Europos Sąjunga buvo pasirašiusi 60 000 akcijų; vienos akcijos nominalioji vertė – 10 000 EUR. 3. Pagal 126 nutarimą dėl įstatinio akcinio kapitalo didinimo, apmokėtų akcijų išleidimo ir jų apmokėjimo perskirstant grynąsias pajamas, ERPB įstatinis akcinis kapitalas padidinamas 100 000 apmokėtų akcijų, ir kiekvienas narys gauna akcijų, kurių skaičius suapvalinamas iki mažesnio sveiko skaičiaus, proporcingai turimų akcijų skaičiui. Kapitalui didinti skirtos apmokėtos akcijos bus finansuojamos į ERPB kapitalą įtraukiant dalį banko neapribotų bendrosios paskirties rezervų. Visi ERPB akcininkai automatiškai gaus apmokėtų akcijų proporcingai jų turimų akcijų skaičiui; patiems akcininkams nereikės atlikti jokių papildomų procedūrinių veiksmų. Atitinkamai ES gauna 3 031 papildomą akciją; kiekvienos akcijos nominalioji vertė – 10 000 EUR, tad ES apmokėtų akcijų skaičius padidėja iki 63 031 akcijų. 4. Vadovaujantis 128 nutarimo dėl įstatinio akcinio kapitalo didinimo, pirmalaikio išpirkimo akcijų išleidimo ir pasirašymo bei jų išpirkimo sąlygomis, ERPB įstatinis akcinis kapitalas didinamas 900 000 pirmalaikio išpirkimo akcijų; vienos akcijos nominalioji vertė – 10 000 EUR, akcijos išperkamos pagal pirmiau nurodyto nutarimo sąlygas. Kiekvienas narys turi teisę pasirašyti nominaliąja verte tam tikrą skaičių visų pirmalaikio išpirkimo akcijų, tačiau ne daugiau kaip 42,857 procento tokio nario prieš pat kapitalo didinimo įsigaliojimo datą turėtų akcijų. Todėl ES turi teisę pasirašyti iki 27 013 pirmalaikio išpirkimo akcijų. Įsigaliojimo data yra 2011 m. balandžio 30 d. arba ankstesnė data, arba bet kuri vėlesnė data, bet ne vėlesnė kaip 2011 m. gruodžio 31 d., kurią gali nustatyti ERPB direktorių valdyba. 5. Vadovaujantis 128 nutarimo dėl įstatinio akcinio kapitalo didinimo, pirmalaikio išpirkimo akcijų išleidimo ir pasirašymo bei jų išpirkimo sąlygomis, 2015 m. ERPB valdytojų taryba galėtų priimti sprendimą, kad dalį nepanaudoto pirmalaikio išpirkimo kapitalo būtų galima išpirkti laikantis specialių sąlygų, dėl kurių turi būti susitarta 2015 m. 128 nutarimu ERPB valdytojų taryba nusprendė, kad toks pirmalaikio išpirkimo akcijų išpirkimas būtų automatiškas ir taikomas visiems ERPB nariams, pasirašiusiems pirmalaikio išpirkimo akcijų pagal šį nutarimą. Tokiu atveju Komisija atsižvelgtų į ERPB valdytojų nutarimą ir jį įgyvendintų. 6. Europos Sąjungai reikėtų pasirašyti tokių papildomų akcijų, norint pasiekti Europos Sąjungos išorės ekonominių santykių tikslus ir išlaikyti šiuo metu turimas balsavimo teises ERPB, PRIĖMĖ ŠĮ SPRENDIMĄ: 1 straipsnis Europos Sąjunga pasirašo 27 013 papildomų ERPB pirmalaikio išpirkimo akcijų (vienos akcijos vertė – 10 000 EUR) laikydamasi valdytojų tarybos 128 nutarimo, kurio tekstas pridedamas prie šio sprendimo, sąlygų. 2 straipsnis Europos Sąjungos ERPB valdytojas Sąjungos vardu deponuoja reikalingą pasirašymo dokumentą. 3 straipsnis Šis sprendimas įsigalioja trečią dieną po jo paskelbimo Europos Sąjungos oficialiajame leidinyje . Priimta Briuselyje Europos Parlamento vardu Tarybos vardu Pirmininkas Pirmininkas PRIEDAS 128 NUTARIMAS ĮSTATINIO AKCINIO KAPITALO DIDINIMAS,PIRMALAIKIO IŠPIRKIMO AKCIJŲ IŠLEIDIMAS, PASIRAŠYMASIR IŠPIRKIMAS VALDYTOJŲ TARYBA, gavusi iš direktorių valdybos ataskaitą apie ketvirtą 2011–2015 m. laikotarpio kapitalo išteklių apžvalgą (CRR4), kuri buvo atlikta pagal Susitarimo dėl banko įsteigimo (toliau – Susitarimas) 5 straipsnio 3 dalį; išnagrinėjusi šią ataskaitą ir patvirtinusi visas joje pateiktas išvadas ir rekomendacijas, įskaitant strateginius tikslus, pasiūlytą 9 mlrd. EUR metinės veiklos paketą 2011 ir 2012 m., kuris likusiu CRR4 laikotarpiu sumažintas iki 8,5 mlrd. EUR, taip pat kapitalo poreikių analizę; padariusi išvadą, kad pageidautina ir tikslinga padidinti įstatinį akcinį kapitalą 9 mlrd. EUR išleidžiant pirmalaikio išpirkimo akcijas ir šias akcijas skirti visiems jas pasirašyti pageidaujantiems nariams proporcingai jų turimam akcijų skaičiui tokiomis sąlygomis, kad jas būtų galima anksčiau išpirkti ir išpirktas akcijas anuliuoti; pritardama ataskaitoje pateiktai pastabai, kad, atsižvelgiant į banko poreikį užsitikrinti pakankamą kapitalą ateinančių penkerių metų veiklai, numatoma per šį laikotarpį visas bet kurių metų pajamas priskirti perviršiui, išskyrus galimus priskyrimus ERPB akcininkų specialiajam fondui papildyti; taip pat naudodamasi savo galiomis pagal Susitarimo 24 straipsnio 1 dalį, įskaitant, kiek tai yra būtina, savo galia spręsti visus klausimus, kurie yra perduoti arba priskirti direktorių valdybai pagal Susitarimo 24 straipsnio 2 dalies nuostatas, NUTARIA, KAD: Banko įstatinis akcinis kapitalas būtų didinamas ir akciniam kapitalui didinti skirtos akcijos būtų pasirašomos toliau išdėstytomis sąlygomis: 7. Įstatinio akcinio kapitalo didinimas a) Banko įstatinis akcinis kapitalas įsigaliojimo datą, kaip apibrėžta šio nutarimo 4 dalies a punkte, didinamas 900 000 pirmalaikio išpirkimo 10 000 EUR nominalios vertės akcijų, kurios gali būti išperkamos laikantis 3 dalies nuostatų. b) Iš šiuo nutarimu pasirašyti leidžiamų akcijų kiekvienam nariui suteikiama galimybė laikantis šio nutarimo 2 dalies nuostatų pasirašyti pirmalaikio išpirkimo akcijų, kurių skaičius, suapvalinus iki mažesnio sveiko skaičiaus, negali būti didesnis kaip 42,857 procento[5] tokio nario prieš pat kapitalo didinimo įsigaliojimo datą turėtų akcijų. c) Šiuo nutarimu pasirašyti leidžiamos pirmalaikio išpirkimo akcijos, kurios nebus pasirašytos pagal šio nutarimo 2 dalies nuostatas, rezervuojamos pasirašyti naujiems nariams ir išimtinai padidinti atskirų narių pasirašomų akcijų skaičių, kaip gali nuspręsti valdytojų taryba pagal Susitarimo dėl banko įsteigimo 5 straipsnio 2 ir 4 dalis. 8. Pasirašymas a) Kiekvienas narys turi teisę pasirašyti nominaliąja verte tam tikrą skaičių visų pirmalaikio išpirkimo akcijų, tačiau ne daugiau kaip 42,857 procento tokio nario prieš pat įsigaliojimo datą turėtų akcijų. Kiekvienu atveju pasirašymas vykdomas pagal šiame nutarime išdėstytas sąlygas. b) 2011 m. balandžio 30 d. arba anksčiau, arba bet kurią vėlesnę dieną, tačiau ne vėliau kaip 2011 m. gruodžio 31 d., dėl kurios direktorių valdyba gali nuspręsti 2011 m. balandžio 30 d. arba anksčiau, kiekvienas narys, pageidaujantis pasirašyti akcijas pagal šį nutarimą, deponuoja bankui priimtina forma šiuos dokumentus: i) pasirašymo dokumentą, kuriuo narys pasirašo tam tikrą tame dokumente nurodytą pirmalaikio išpirkimo akcijų skaičių; ii) patvirtinimą, kad narys ėmėsi visų reikalingų teisinių ir kitų vidinių veiksmų, leidžiančių jam atlikti tokį pasirašymą; taip pat iii) įsipareigojimą, kad narys, bankui paprašius, pateiks visą su šiais veiksmais susijusią informaciją. c) Visi pasirašymo dokumentai tampa galiojančiais ir laikoma, kad pasirašymas atliktas vėlesnę iš šių datų: įsigaliojimo dieną arba tą dieną, kurią bankas pasirašančiajam nariui praneša, kad tokio nario pagal šio nutarimo 2 dalies b punkto nuostatas deponuoti dokumentai banką tenkina. d) Jei iki įsigaliojimo dienos nebuvo deponuota banką tenkinančių dokumentų, kuriais numatomas šio nutarimo 4 dalies a punkte nurodyto bendro akcijų skaičiaus pasirašymas, direktorių valdyba gali savo nuožiūra paskelbti, kad iki šiol narių deponuoti pasirašymo dokumentai ir pasirašymas pagal juos įsigalioja nedelsiant nepaisant bet kurios kitos šio nutarimo nuostatos, su sąlyga, kad direktorių valdyba mano, kad toks veiksmas geriausiai atitinka banko veiklos interesus, taip pat su sąlyga, kad direktorių valdyba mano, jog bendras akcijų skaičius, remiantis jau deponuotais pasirašymo dokumentais arba artimiausiu metu numatomais deponuoti pasirašymo dokumentais, yra pakankamai artimas bendram 4 dalies a punkte nurodytam akcijų skaičiui. 9. Išpirkimas a) Pasibaigus CRR4 laikotarpiui, šiuo nutarimu leidžiamas pasirašyti pirmalaikio išpirkimo akcijas bankas išperka nepatirdamas jokių išlaidų, laikydamasis tolesnių 3 dalies nuostatų. b) Laikantis tolesnių šios dalies nuostatų, visos pirmalaikio išpirkimo akcijos ar jų dalis išperkamos kitą dieną po 2016 m. metinio susitikimo, o išperkamų akcijų skaičius apskaičiuojamas taikant sutartą formulę (toliau – sutarta formulė) remiantis nepanaudotu pirmalaikio išpirkimo kapitalu (jei tokio kapitalo yra) pasibaigus CRR4 laikotarpiui, laikantis banko įstatuose numatyto 87 % kapitalo panaudojimo ribos CRR4 laikotarpio pabaigoje. Skaičiuojant, nepanaudotas pirmalaikio išpirkimo kapitalas (jei tokio yra) yra prilyginamas mažesnei iš šių sumų: 9 000 000 000 EUR ir ((87 % A) – B), kai: i) A – bendra banko nesumažėjusios vertės pasirašyto kapitalo, rezervų ir perviršio suma CRR4 laikotarpio pabaigoje ir ii) B – bendra banko pagrindinio veiklos turto suma CRR4 laikotarpio pabaigoje. Pagal sutartą formulę išpirktinų akcijų, jei tokių yra, skaičius yra lygus tai sumai, padalintai iš akcijų nominaliosios vertės (10 000 EUR)[6]. c) Bet koks akcijų išpirkimas pagal šį nutarimą atliekamas su sąlyga, kad po išpirkimo ir toliau bus laikomasi visų atitinkamų Susitarimo sąlygų (pvz.: laikomasi 12 straipsnyje nustatytų dydžių; banko įsipareigojimams tenkinti nepareikalauta pirmalaikio išpirkimo akcijų (Susitarimo 6 straipsnio 4 dalis ir 17 straipsnis) ir nepriimtas sprendimas galutinai nutraukti banko operacijas (Susitarimo 41 straipsnis ir 42 straipsnio 2 dalis). d) Prieš pat 2015 m. metinį susitikimą: i) Remdamasi žinomais su 2011–2014 m. susijusiais duomenimis ir pagrįstomis 2015 m. projekcijoms, banko vadovybė parengia banko finansinės būklės vertinimą ir prognozuoja, kokios turėtų būti ekonominės sąlygos CRR4 laikotarpio pabaigoje, ypatingą dėmesį skiriant ekonomikos našumo, investicijų, vidaus bankų sistemų ir tarptautinių kapitalo rinkų raidai, ir vėliau rengia atitinkamas konsultacijas su direktorių valdyba; ii) banko pirmininkas teikia direktorių valdybai ataskaitos valdytojų tarybai projektą ir dviejų toliau aprašytų nutarimų projektus; iii) pirmame nutarime nustatomas pirmalaikio išpirkimo akcijų, kurios turi būti išpirktos, skaičius: (x) jei taikant sutartą formulę nepanaudoto pirmalaikio išpirkimo kapitalo nėra, nutarime pažymima, kad taikant sutartą formulę išperkamų akcijų nėra; (y) jei taikant sutartą formulę yra nepanaudoto pirmalaikio išpirkimo kapitalo, o remiantis banko finansinės būklės vertinimu ir numatomomis ekonominėmis sąlygomis darytina išvada, kad sutartą formulę galima taikyti be koregavimo, nutarime pažymima, kad išperkamas konkretus akcijų skaičius – maksimalus akcijų, kurias galima išpirkti pagal sutartą formulę, skaičius; arba (z) jei taikant sutartą formulę yra nepanaudoto pirmalaikio išpirkimo kapitalo, o remiantis banko finansinės būklės vertinimu ir numatomomis ekonominėmis sąlygomis darytina išvada, kad sutarta formulė neturėtų būti taikoma, nutarime pažymima, kad išperkamas tam tikras akcijų skaičius, kuris yra mažesnis už maksimalų akcijų, kurias galima išpirkti pagal sutartą formulę, skaičių ir gali būti lygus nuliui; (iv) antrame nutarime nustatomas pirmalaikio išpirkimo akcijų, kurios nebuvo išpirktos pagal 3 dalies e arba f punktus CRR4 laikotarpio pabaigoje, išpirkimo procesas; (v) nepaisant valdytojų tarybos darbo tvarkos nuostatų ir nepažeidžiant Susitarimo 24 straipsnyje nustatytų valdytojų tarybos galių, pirmalaikio išpirkimo akcijų išpirkimo klausimas atskiru punktu įtraukiamas į valdytojų tarybos 2015 m. metinio susitikimo darbotvarkę, o ataskaita ir nutarimai teikiami valdytojų tarybai atitinkamai svarstyti ir tvirtinti. e) 2015 m. metiniame susitikime valdytojų taryba dėl pirmojo nutarimo sprendimą priima dauguma visų balsų, priklausančių balsavime dalyvaujantiems nariams, su sąlyga, kad jei šis pirmas nutarimas nebus patvirtintas minėta balsų dauguma, išpirktinų pirmalaikio išpirkimo akcijų, jei tokių bus, skaičius yra maksimalus akcijų, kurias galima išpirkti pagal sutartą formulę, skaičius; visais atvejais turi būti laikomasi 3 dalies f punkto nuostatų. (f) Jei CRR4 laikotarpio pabaigoje banko faktinė finansinė būklė ir tuometinės ekonominės sąlygos iš esmės skiriasi nuo banko vadovybės 2015 m. direktorių valdybai pateiktų projekcijų, valdytojų tarybai nedelsiant tokia pačia tvarka teikiamas naujas nutarimas, kuris turi būti patvirtintas tokia pačia balsų dauguma 2016 m. metiniame susitikime arba anksčiau. (g) Įsigaliojus sprendimui išpirkti konkretų pirmalaikio išpirkimo akcijų skaičių pagal 3 dalies e arba f punktą, visi nariai, pasirašę šiuo nutarimu leidžiamų pasirašyti pirmalaikio išpirkimo akcijų, perleidžia bankui dalį akcijų arba visas akcijas proporcingai jų turimam tokių akcijų skaičiui ir tokios išpirktos pirmalaikio išpirkimo akcijos automatiškai anuliuojamos nuo išpirkimo dienos, o banko įstatinis kapitalas atitinkamai sumažinamas be jokio papildomo valdytojų tarybos nutarimo. h) 2015 m. metiniame susitikime valdytojų taryba dėl antrojo nutarimo sprendimą priima dauguma visų balsų, priklausančių balsavime dalyvaujantiems nariams. 10. Įsigaliojimas ir kitos nuostatos a) Šiame nutarime įsigaliojimo data yra 2011 m. balandžio 30 d. arba ankstesnė data, arba bet kuri vėlesnė data, bet ne vėlesnė kaip 2011 m. gruodžio 31 d., kurią gali nustatyti ERPB direktorių valdyba ir kurią buvo deponuoti banką tenkinantys dokumentai pagal šio nutarimo, kuriuo numatomas iš viso bent 450 000[7] pirmalaikio išpirkimo akcijų pasirašymas, 2 dalies b punktą. b) Laikantis šio nutarimo sąlygų, Susitarimo nuostatos taikomos mutatis mutandis pirmalaikio išpirkimo akcijoms, kurias leidžiama pasirašyti šiuo nutarimu, ir pagal šį nutarimą vykdomam akcijų pasirašymui, tartum tokios akcijos būtų banko pradinio akcinio kapitalo dalis, o toks pasirašymas ir apmokėjimas – pradinis tokio kapitalo pasirašymas ir apmokėjimas. (Priimta 2010 m. gegužės 14 d.) FINANSINĖ TEISĖS AKTO PASIŪLYMO PAŽYMA PASIŪLYMO (INICIATYVOS) STRUKTŪRA Pasiūlymo (iniciatyvos) pavadinimas Europos Parlamento ir Tarybos sprendimo dėl Europos Sąjungos papildomų akcijų Europos rekonstrukcijos ir plėtros banko (ERPB) kapitale pasirašymo, pastarajam nusprendus didinti šį kapitalą, pasiūlymas Atitinkama (-os) politikos sritis (-ys) VGV ir VGB sistemoje[8] 01 antraštinė dalis – Ekonomikos ir finansų reikalai Pasiūlymo(iniciatyvos) pobūdis ( Pasiūlymas (iniciatyva) susijęs (-usi) su nauja priemone ( Pasiūlymas (iniciatyva) susijęs (-usi) su nauja priemone, kuri bus priimta įgyvendinus bandomąjį projektą ir (arba) parengiamuosius veiksmus[9] ( Pasiūlymas (iniciatyva) susijęs (-usi) su esamos priemonės pratęsimu ( Pasiūlymas (iniciatyva) susijęs (-usi) su priemone, perorientuota į naują priemonę Tikslai Komisijos daugiametis (-čiai) strateginis (-iai) tikslas (-ai), kurio (-ių) siekiama šiuo pasiūlymu (šia iniciatyva) Skatinti gerovę už ES ribų Konkretus (-ūs) tikslas (-ai) ir atitinkama VGV / VGB veikla ... konkretus tikslas 2. Gerinti ES įvaizdį, išorės atstovavimą ir ryšius su EIB bei ERPB, kitomis tarptautinėmis finansų įstaigomis ir atitinkamais ekonominiais forumais siekiant stiprinti jų strategijų bei veiksmų ir ES išorės prioritetų konvergenciją. Atitinkama VGV / VGB veikla 01.03 antraštinė dalis – Ekonomikos ir finansų reikalai Numatomas (-i) rezultatas (-ai) ir poveikis Nurodyti poveikį, kurį pasiūlymas (iniciatyva) turėtų turėti tiksliniams gavėjams / grupėms ES pasirašant ERPB kapitalo visų pirma siekiama veiksmingai atstovauti ES interesams ERPB valdymo organuose ir užtikrinti ES išorės prioritetų ir ERPB strategijų ir veiksmų konvergenciją, taip pat tinkamą koordinavimą su kitais ES direktoriais bei atitinkamais ES organais politiškai svarbių projektų ar politinių debatų atveju. Be to, dalyvavimas dabartiniame kapitalo didinime užtikrins, kad ES turima ERBP kapitalo dalis išliks bent jau nepakitusi ir nesumažės. Rezultatų ir poveikio rodikliai Nurodyti pasiūlymo (iniciatyvos) įgyvendinimo stebėjimo rodiklius. Tikslų įgyvendinimas bus vertinamas atsižvelgiant į EBRD finansavimo operacijų mastą pagal regionus ir sektorius, pagal EBRD finansavimo operacijų, bendrai finansuojamų su kitomis TFI ir (arba) Komisijos programomis, mastą, taip pat pagal kitus rodiklius atliekant EBRD finansavimo operacijų ex-ante ir ex-post vertinimą. Pasiūlymo (iniciatyvos) pagrindas Trumpalaikiai ir ilgalaikiai poreikiai Susitarimo dėl ERPB įsteigimo 5 straipsnio 3 dalyje nustatyta, kad valdytojų taryba peržiūri banko akcinį kapitalą ne rečiau kaip kartą per penkerius metus. ERPB ketvirtoje 2011–2015 m. laikotarpio kapitalo išteklių apžvalgoje, nustatyta, kad bankui reikia veiksmingai reaguoti į krizę laikantis jo įstatuose nustatytų apribojimų ir perorientuoti savo vidutinės trukmės strategiją atsižvelgiant į reikšmingą krizės poveikį jo veiklos regione. Siekiant išlaikyti pakankamai kapitalo, kad vidutinės trukmės laikotarpiu būtų užtikrintas tinkamas veiklos lygis, 2010 m. metiniame susitikime valdytojų taryba nusprendė ERPB įstatinį akcinį kapitalą padidinti 10 mlrd. EUR. ES dalyvavimo ERPB kapitalo didinimo operacijoje sąlygose jokie mokėjimai nenumatyti. Valdytojams priėmus 126 nutarimą, kapitalui didinti skirtos apmokėtos akcijos (1 mlrd. EUR) finansuotos įtraukus dalį ERPB neapribotų bendrų rezervų. Visi ERPB akcininkai automatiškai gaus apmokėtų akcijų proporcingai jų turimų akcijų skaičiui (ES atitinkamai 30,31 mln. EUR); patiems akcininkams nereikės atlikti jokių papildomų procedūrinių veiksmų. Dabartiniu pasiūlymu siekiama padidinti ES pasirašyto kapitalo pirmalaikio išpirkimo dalį. Valdytojams priėmus 128 nutarimą, ES pasirašyto kapitalo pirmalaikio išpirkimo dalis padidės 270,13 mln. EUR (27 013 akcijų, vienos akcijos vertė – 10 000 EUR). ES pasirašant šių papildomų akcijų siekiama išlaikyti jos turimas balsavimo teises ERPB. Nariai turėtų deponuoti pasirašymo dokumentus 2011 m. balandžio 30 d. arba anksčiau, arba bet kurią vėlesnę dieną, tačiau ne vėliau kaip 2011 m. gruodžio 31 d., dėl kurios gali nuspręsti direktorių valdyba. Papildoma ES dalyvavimo nauda ERPB pereinamasis įgaliojimas skiriasi nuo kitų tarptautinių finansų įstaigų (TFĮ), nes bankas įpareigotas remti sisteminius pokyčius, užuot siekęs su vystymusi susijusių rezultatų. Ši pasirinktis buvo grindžiama įsitikinimu, kad demokratinė ir pliuralistinė rinkos ekonomika yra socialinės sistemos, galinčios geriausiai pasiekti žmonėms rūpimų rezultatų, kaip antai naudingų darbo vietų, skurdo mažinimo, pajamų didinimo, aukštos kokybės paslaugų, tvarios aplinkos ir lyčių lygybės, forma. Po dvidešimties metų pereinamojo laikotarpio ekonomikos ir politikos srityse daugelyje šalių, kuriose veiklą vykdė ERPB, pasiekta įspūdingų rezultatų, tačiau perėjimo procesas tikrai nėra baigtas ir tapo labiau pažeidžiamas. Patirtis parodė, kad perėjimas prie gerai veikiančių rinkų nėra linijinis procesas ir kad krizė padėjo gerai suprasti pasiektų su perėjimu susijusių laimėjimų atsparumą ir tvarumą. Nuo 2008 m. ketvirto ketvirčio iki 2009 m. antro ketvirčio ERPB veiklos regionas patyrė didžiausią ekonomikos susitraukimą nuo perėjimo pradžios. Ekonomikos nuosmukį 2008 m. pabaigoje ir 2009 m. pirmame pusmetyje lėmė dideli vienu metu vykę eksporto, pagrindinių produktų kainų ir šiam regionui skirto kapitalo srautų sukrėtimai. Šiuos sukrėtimus sustiprino gerai žinomos daugelio regiono šalių silpnosios vietos, įskaitant didelę privačiojo sektoriaus išorės skolą, pernelyg didelę kreditų augimo priklausomybę nuo išorės finansavimo ir kai kuriais atvejais namų ūkių ir įmonių skolų išraišką užsienio valiuta. ERPB greitai ir ryžtingai reagavo į savo veiklos šalių ir klientų poreikius ištikus krizei. Esant labai nepalankioms aplinkybėms ERPB, glaudžiai bendradarbiaudamas su kitomis TFĮ, sugebėjo visapusiškai atlikti anticiklinį vaidmenį ir galėjo pasiūlyti lankstų ir tvirtą atsaką į krizę tiek kiekybiniu, tiek kokybiniu požiūriu. Visų pirma, ERPB atliko svarbų vaidmenį ir toliau padėdamas regionui palaikyti ir stiprinti ekonomikos atsigavimą – daugiausia teikiant finansavimą privačiajam sektoriui ir didinant tokio finansavimo poveikį naudojantis nuosavybės priemonėmis ar kitomis naujoviškomis rizikos dalijimosi priemonėmis. ERPB taip pat atliko svarbų vaidmenį ne tik remdamas finansų sektorių ir MVĮ, bet ir prisidėdamas prie energijos naudojimo efektyvumo ir energetinio saugumo, branduolinės saugos ir aplinkos bei savivaldos infrastruktūros rėmimo. Kapitalo padidinimas leis bankui išlaikyti pakankamai kapitalo, kad vidutinės trukmės laikotarpiu būtų užtikrintas tinkamas veiklos lygis. Panašios patirties išvados CRR4 procese aktyviai dalyvavo ERPB akcininkai (įskaitant visas ES valstybes nares, EIB ir Komisiją, kuri atstovauja ES). Remiantis kapitalo poreikių analize ir konsultacijomis su akcininkais, priimant sprendimą dėl kapitalo didinimo buvo svarstyti šie klausimai: – ERPB veiklos pajėgumas turėtų būti toks, kad būtų galima remti jo veiklos regioną po pasaulinės finansų krizės laikantis metinio veiklos masto plano; – bet kokiu siūlomu kapitalo didinimo metodu turėtų būti siekiama užtikrinti kuo mažesnį poveikį akcininkų biudžetams; – kapitalo didinimo struktūra turėtų atitikti laikiną krizės pobūdį ir po krizės ERPB iškilusius poreikius, kad bet koks nepanaudotas pirmalaikio išpirkimo kapitalas būtų išpirktas ir „grąžintas“ akcininkams CRR4 laikotarpio pabaigoje. išperkamo kapitalo dydis bus apskaičiuotas pagal sutartą formulę (banko įstatuose numatytas kapitalo panaudojimo kriterijus), kartu bus atsižvelgiama į banko finansinę būklę ir ekonomines sąlygas CRR4 laikotarpio pabaigoje; – ERPB reikia išlaikyti turimą AAA reitingą, kad galėtų veiksmingai vykdyti jam suteiktus įgaliojimus; taip pat – pasirašyto kapitalo didinimas kapitalizuojant dalį bendrojo rezervo obligacijų turėtojų bus pripažįstamas kaip papildomas akcininkų paramos patvirtinimas. Suderinamumas ir galima sąveika su kitomis atitinkamomis priemonėmis Komisija sistemingai skatina glaudų bendradarbiavimą ir bendras iniciatyvas su ERPB, EIB ir kitomis TFĮ, nes siekiant paremti ekonomikos gaivinimą esant pažeidžiamai ir fiskaliniu požiūriu suvaržytai ekonominei aplinkai didėja būtinybė veiksmingai derinti pagalbos teikėjų ir TFĮ veiksmus. Glaudžiai bendradarbiaujant su ERPB taip pat remiamas ES išorės ekonominių santykių tikslų siekimas. Bendradarbiavimo su TFĮ stiprinimas yra vienas iš Komisijos prioritetų, kaip inter alia nustatyta bendroje politikos programoje, išdėstytoje 2005 m. priimtame Europos konsensuse dėl vystymosi, kuriame pabrėžiamas geresnio pagalbos koordinavimo poreikis. Be to, naujus ir skubesnius dabartinius uždavinius ES turi spręsti atsižvelgdama klimato kaitą ir vystymosi finansavimą. Šie uždaviniai kyla atitinkamai iš (2009 m.) Kopenhagoje vykusios JT klimato kaitos konferencijos, kurioje pabrėžtas poreikis rasti kovos su klimato kaita besivystančiose šalyse finansavimo sprendimus, ir iš (2009 m.) Lisabonos sutarties, kurioje nustatyta, kad skurdo mažinimas ir panaikinimas yra bendradarbiavimo vystymosi labui politikos pagrindinis tikslas. Atsižvelgdama į išdėstytas aplinkybes, Komisija remia visų pirma vykdomą bendradarbiavimą su EIB ir ERPB pagal trišalį (EK, EIB ir ERPB) susitarimo memorandumą, taip pat pagal dotacijų ir paskolų derinimo mechanizmus, kaip antai Vakarų Balkanų investicijų programa ir Kaimynystės investicijų priemonė. Trukmė ir finansinis poveikis ( Pasiūlymo (iniciatyvos) trukmė ribota - ( Pasiūlymas (iniciatyva) galioja nuo MMMM [MM DD] iki MMMM [MM DD] - ( Finansinis poveikis nuo MMMM iki MMMM ( Pasiūlymo (iniciatyvos) trukmė neribota - Įgyvendinimo pradinis laikotarpis – nuo 2011 m. balandžio mėn. iki 2011 m. gruodžio mėn., Numatytas (-i) valdymo būdas (-ai )[10] ( Komisijos vykdomas tiesioginis centralizuotas valdymas ( Netiesioginis centralizuotas valdymas , vykdymo užduotis perduodant: - ( vykdomosioms įstaigoms - ( Bendrijų įsteigtoms įstaigoms[11] - ( nacionalinėms viešojo sektoriaus arba viešąsias paslaugas teikiančioms įstaigoms - ( asmenims, atsakingiems už konkrečių veiksmų vykdymą pagal Europos Sąjungos sutarties V antraštinę dalį ir nurodytiems atitinkamame pagrindiniame teisės akte, apibrėžtame Finansinio reglamento 49 straipsnyje ( Pasidalijamasis valdymas kartu su valstybėmis narėmis ( Decentralizuotas valdymas kartu su trečiosiomis šalimis ( Jungtinis valdymas kartu su tarptautinėmis organizacijomis (nurodyti) Jei nurodomas daugiau kaip vienas valdymo būdas, papildomą išsamią informaciją pateikti šio punkto pastabų skiltyje. Pastabos Nėra VALDYMO PRIEMONĖS Priežiūros ir atskaitomybės taisyklės Nurodyti dažnumą ir sąlygas. ERPB finansavimo operacijos bus administruojamos pagal paties EBRD taisykles ir procedūras, įskaitant tinkamas audito, kontrolės ir stebėsenos priemones. Kaip numatyta Susitarime dėl ERPB įsteigimo, ERPB audito komitetas, padedamas išorės auditorių, padeda ERPB direktorių valdybai ir yra atsakingas už ERPB operacijų ir sąskaitų tvarkingumo tikrinimą. Direktorių valdyba, kurioje ES atstovauja Komisija, turi direktorių, teikia audituotas kiekvienų finansinių metų ataskaitas valdytojų tarybai tvirtinti kiekviename metiniame susitikime ir tvirtina ERPB biudžetą. Valdytojų taryba, susipažinusi su auditorių ataskaita, tvirtina ERPB balansą ir pelno ir nuostolių ataskaitą. Be to, direktorių valdyba, remdamasi bendrais valdytojų tarybos nurodymais, nustato strategiją ir priima sprendimus, susijusius su teikiamomis paskolomis, garantijomis, investicijomis į akcinį kapitalą, ERPB imamomis paskolomis, teikiama technine pagalba ir kitomis ERPB operacijomis. Galiausiai direktorių valdyba įsteigė tris valdybos komitetus, kurie jai padeda atlikti numatytas užduotis: pirmiau minėtas audito komitetas, biudžeto ir administracinių reikalų komitetas, taip pat finansų ir veiklos politikos komitetas. ES direktorius (arba jo pakaitinis narys) dalyvauja visų šių komitetų posėdžiuose. Valdymo ir kontrolės sistema Nustatyta rizika Rengiant CRR4, kapitalo didinimo galimybių analizė buvo grindžiama poreikiu laikytis banko įstatuose nustatyto skolos koeficiento ir ekonominių kapitalo reikalavimų, kylančių dėl „ekonominio kapitalo politikos“ taikymo, išlaikyti ERPB AAA reitingą, taip pat veiksmingai ir efektyviai naudoti akcininkų kapitalą. Rizika ES biudžetui yra susijusi su tuo, kad dalis kapitalo yra pirmalaikio išpirkimo kapitalas. Pagal Susitarimą dėl ERPB įsteigimo, ERPB galėtų prašyti, jei to reikėtų banko įsipareigojimams įvykdyti, kad Europos Sąjunga sumokėtų visą jos pasirašytą pirmalaikio išpirkimo kapitalą ar jo dalį. Tačiau manoma, kad tikimybė, kad to bus paprašyta, yra labai nedidelė. Numatomas (-i) kontrolės metodas (-ai) Susitarimo dėl ERPB įsteigimo 5 straipsnio 3 dalyje nustatyta, kad valdytojų taryba peržiūri banko akcinį kapitalą ne rečiau kaip kartą per penkerius metus. Penkta 2016–2020 m. laikotarpio kapitalo išteklių apžvalga (CRR5) įgyvendinama CRR4 laikotarpio pabaigoje. Sukčiavimo ir pažeidimų prevencijos priemonės Nurodyti dabartines arba numatytas prevencijos ir apsaugos priemones. ERPB turi nepriklausomą Atitikties užtikrinimo tarnybą (angl. Office of the Chief Compliance Officer (OCCO)), kuriai vadovauja vyriausiasis atitikties užtikrinimo inspektorius, kuris tiesiogiai atskaitingas banko pirmininkui ir kasmet arba prireikus atsiskaito Audito komitetui. OCCO yra įgaliota skatinti gerą valdymą ir užtikrinti, kad laikantis geriausios tarptautinės praktikos visose ERPB veiklos srityse būtų taikomi aukščiausi vientisumo standartai. OCCO, be kita ko, sprendžia klausimus, susijusius su išsamiu vientisumo patikrinimu, interesų konfliktais, įmonių valdymu, atskaitomybe, etika, pinigų plovimo prevencija, kova su teroristų finansavimu, sukčiavimų ir korupcijos prevencija. OCCO yra atsakinga už įtariamų sukčiavimo, korupcijos ir aplaidumo atvejų tyrimą. Prireikus tarnyba taip pat teikia mokymą ir patarimus ERPB darbuotojams, skiriamiems eiti direktorių pareigas įmonių, kuriose ERPB turi akcinio kapitalo, valdybose. Išsamus finansų ir vientisumo patikrinimas yra neatsiejamas nuo banko įprastinio patvirtinimo proceso, kurio bankas laikosi tvirtindamas naują veiklą ir vykdydamas esamų operacijų priežiūrą. ERPB savo svetainėje skelbia OCCO kovos su korupcija ataskaitą. Be to, OCCO tenka specifinė atsakomybė administruoti ERPB atskaitomybės mechanizmą. Šiuo metu tai Nepriklausomas regreso teisės mechanizmas (angl. Independent Recourse Mechanism) , kuris artimiausiu metu bus pakeistas Projektų skundų mechanizmu (angl. Project Complaint Mechanism) , kurį taikant vertinami ir tikrinami skundai dėl ERPB finansuojamų projektų ir pagrįstais atvejais nustatoma, ar tvirtindamas konkretų projektą ERPB nepažeidė savo atitinkamos politikos. NUMATOMAS PASIŪLYMO (INICIATYVOS) FINANSINIS POVEIKIS Atitinkama (-os) daugiametės finansinės programos išlaidų kategorija (-os) ir biudžeto išlaidų eilutė (-s) - Dabartinės biudžeto išlaidų eilutės Daugiametės finansinės programos išlaidų kategorijas ir biudžeto eilutes nurodyti eilės tvarka. Daugiametės finansinės programos išlaidų kategorija | Biudžeto eilutė | Išlaidų rūšis | Įnašas | Numeris [Aprašymas…...….] | DA/NA ([12]) | ELPA šalių[13] | šalių kandidačių[14] | trečiųjų šalių | pagal Finansinio reglamento 18 straipsnio 1 dalies aa punktą | 4 | 01.03.01.02 Europos rekonstrukcijos ir plėtros bankas – išperkama pasirašyto kapitalo akcijų dalis | DA | Nėra | Nėra | Nėra | Nėra | Numatomas poveikis išlaidoms Numatomo poveikio išlaidoms suvestinė ES dalyvavimo ERPB kapitalo didinimo operacijoje sąlygose jokių veiklos išlaidų nenumatyta: Daugiametės finansinės programos išlaidų kategorija: | 5 | „Administracinės išlaidos“ | mln. EUR (tūkstantųjų tikslumu) - Numatomi žmogiškųjų išteklių poreikiai - ( Pasiūlymui (iniciatyvai) įgyvendinti žmogiškieji ištekliai nenaudojami - ( Pasiūlymui (iniciatyvai) įgyvendinti žmogiškieji ištekliai naudojami taip: Sąmatą nurodyti sveikais skaičiais (arba ne smulkiau nei dešimtųjų tikslumu) 2010 metai | 2011 metai | 2012 metai | 2013 metai | ... įterpti tiek metų, kiek reikia poveikio trukmei perteikti (žr. 1.6 punktą) | ( Etatų plano pareigybės (pareigūnai ir laikinieji darbuotojai) | XX 01 01 01 (Komisijos būstinė ir atstovybės) | 1.0 | 0.5 | 0 | 0 | XX 01 01 02 (Delegacijos) | XX 01 05 01 (Netiesioginiai moksliniai tyrimai) | 10 01 05 01 (Tiesioginiai moksliniai tyrimai) | ( Išorės personalas (visos darbo dienos ekvivalento vienetais (FTE)[16] | XX 01 02 01 (CA, INT, SNE finansuojami iš bendrojo biudžeto) | XX 01 02 02 (CA, INT, JED, LA ir SNE delegacijose) | 10 01 05 02 (CA, INT, SNE - tiesioginiai moksliniai tyrimai) | Kitos biudžeto eilutės (nurodyti) | IŠ VISO | 1.0 | 0.5 | 0 | 0 | XX yra atitinkama politikos sritis arba biudžeto antraštinė dalis. Žmogiškųjų išteklių poreikiai bus tenkinami panaudojant GD darbuotojus, jau paskirtus priemonei valdyti ir (arba) perskirstytus generaliniame direktorate. Vykdytinų užduočių aprašymas: Pareigūnai ir laikinieji darbuotojai | Pagrindinės užduotys, susijusios su ERPB kapitalo didinimu: - Teisės akto pasiūlymo parengimas; - Su teisėkūros procedūra susiję paskesni veiksmai; - Metinio biudžeto sudarymo procedūros administravimas; - Metinių ataskaitų rengimas; - Ryšių su Parlamentu ir Taryba palaikymas; Ryšiai ir bendravimas su ERPB vadovybe | Išorės darbuotojai | Suderinamumas su dabartine daugiamete finansine programa - ( Pasiūlymas (iniciatyva) atitinka dabartinę finansinę programą. - Pasiūlymas atitinka esamą finansinį programavimą. Vis dėlto pagal Susitarimą dėl ERPB įsteigimo ERPB galėtų prašyti, jei to reikėtų banko įsipareigojimams įvykdyti, kad Europos Sąjunga sumokėtų visą jos pasirašytą pirmalaikio išpirkimo kapitalą ar jo dalį. Tačiau manoma, kad tikimybė, kad to bus paprašyta, yra labai nedidelė. Trečiųjų šalių įnašai - ( Pasiūlyme (iniciatyvoje) nenumatyta bendro su trečiosiomis šalimis finansavimo Numatomas poveikis pajamoms - ( Pasiūlymas (iniciatyva) neturi finansinio poveikio pajamoms. [1] Pagal 1990 m. lapkričio 19 d. Tarybos sprendimą 90/674/EEB ERPB Europos Sąjungai atstovauja Komisija. [2] ES pasirašytą kapitalą ERPB sudarė 157,5 mln. EUR įmokėto kapitalo ir 445,5 mln. EUR pirmalaikio išpirkimo kapitalo. [3] OL L 52, 1997 2 22, p. 15. [4] Po ES plėtros 2004 ir 2007 m. tarp ERPB veiklos šalių yra kai kurios ES valstybės narės: Lenkija, Rumunija, Bulgarija, Slovakija, Estija, Slovėnija, Vengrija, Latvija ir Lietuva. Nors šiose šalyse ERPB labai aktyviai veikė pereinamuoju laikotarpiu, jo vaidmuo pastaraisiais metais mažėjo ir ateityje toliau mažės. Visų pirma, keletas šalių iki 2015 m. numato pradėti banko operacijų nutraukimą. [5] Padidinus įmokėtą kapitalą banko įstatinis akcinis kapitalas sieks 21 mlrd. EUR. Padidinimas 9 mlrd. EUR yra lygus įstatinio kapitalo padidinimui 42,857 %; taigi, siekiant išlaikyti dabartinę akcijų pasiskirstymo struktūrą, kiekvienas akcininkas turės teisę pasirašyti iki 42,857 % akcijų skaičiaus, turėto kapitalo padidinimo patvirtinimo metu. [6] Pagal sutartą formulę nepanaudoto pirmalaikio išpirkimo kapitalo suma turėtų būti lygi nuliui, jei banko pagrindinės veiklos turtas yra lygus arba didesnis kaip 87 % nesumažėjusios vertės pasirašyto kapitalo, rezervų ir perviršio. [7] 50 % naujai leidžiamų pasirašyti pirmalaikio išpirkimo akcijų. [8] VGV – veikla grindžiamas valdymas, VGB – veikla grindžiamas biudžeto sudarymas. [9] Kaip nurodyta Finansinio reglamento 49 straipsnio 6 dalies a arba b punktuose. [10] Išsamią informaciją apie valdymo būdus ir nuorodas į Finansinį reglamentą galima rasti svetainėje „BudgWeb“ http://www.cc.cec/budg/man/budgmanag/budgmanag_en.html. [11] Kaip nurodyta Finansinio reglamento 185 straipsnyje. [12] DA – diferencijuotieji asignavimai / NA – nediferencijuotieji asignavimai. [13] ELPA – Europos laisvosios prekybos asociacija. [14] Šalys kandidatės ir, jei taikoma, potencialios šalys kandidatės iš Vakarų Balkanų. [15] Techninė ir (arba) administracinė pagalba bei išlaidos ES programų ir (arba) veiksmų įgyvendinimui remti (buvusios BA eilutės), netiesioginiai moksliniai tyrimai, tiesioginiai moksliniai tyrimai. [16] CA – sutartininkas („Contract Agent“); INT – per agentūrą įdarbintas darbuotojas („Intérimaire“); JED – jaunesnysis delegacijos ekspertas („Jeune Expert en Délégation“); LA – vietinis darbuotojas („Local Agent“); SNE – deleguotasis nacionalinis ekspertas („Seconded National Expert“). [17] Neviršijant ribos, nustatytos išorės personalui, finansuojamam iš veiklos asignavimų (buvusių BA eilučių). [18] Būtina struktūriniams fondams, Europos žemės ūkio fondui kaimo plėtrai (EŽŪFKP) ir Europos žuvininkystės fondui (EˇF).